ПРЕДЛОГ

На основу члана 15. став 10. Статута општине Житиште ( Службени лист општине Житиште број 10 од 22.02.2019 – пречишћени текст), а у вези са чланом 115. став 5. Закона о националним саветима националних мањина (Службени гласник Републике Србије бр. 72/09,20/14-одлука УС,55/14 и 47/18) Скупштина општине Житиште на седници од 2021. године, доноси

О Д Л У К У

О КРИТЕРИЈУМИМА ЗА РАСПОДЕЛУ СРЕДСТАВА ИЗ БУЏЕТА ОПШТИНЕ

ЖИТИШТЕ ЗА ФИНАНСИРАЊЕ СТАЛНИХ ТРОШКОВА НАЦИОНАЛНИХ

САВЕТА НАЦИОНАЛНИХ МАЊИНА

Члан 1.

Овом одлуком уређују се критеријуми за расподелу средстава која се обезбеђују у буцету општине Житиште за финансирање сталних трошкова националних савета националних мањина ( у даљем тексту: национални савети).

Члан 2.

У сталне трошкове националног савета спадају;

1. трошкови за изнамљивање и коришћење просторија националног савета;
2. зараде,порези и доприноси запослених у националном савету;
3. хонорари и доприноси за обављен рад за потребе националног савета;
4. путни трошкови и дневнице за службена путовања;
5. набавка канцеларијског материјала и опреме за рад националног савета;
6. књиговодствене услуге;
7. трошкови годишње ревизије;
8. трошкови одржавања интернет странице националног савета.

Члан 3.

Средства из члана 1. ове одлуке распоређују се националним саветима који представљају националне мањине чији је језик у службеној употреби у општини Житиште.

Члан 4.

Висина средстава за намене из члана 2. ове одлуке одређује се за сваку годину одлуком о буцету општине Житиште у разделу Општинска управа.

Члан 5.

Средства из члана 4. ове одлуке распоређују се тако да се 30% распоређује у једнаким износима регистрованим националним саветима који испуњавају услов из члана 3. ове одлуке, а 70% распоређује се националним саветима који представљају националне мањине чији је језик у службеној употреби у општини Житиште, сразмерно броју припадника одређене националне мањине на територији општине Житиште, према резултатима последњег пописа становништва.

Члан 6.

Распоређивање средстава националним саветима врши Председник општине Житиште решењем.

Решење из става 1. овог члана је коначно и против њега не може да се употреби правно средство.

Члан 7.

Општинска управа преноси додељена средства на рачуне националних савета евидентиране код филијале Управе за трезор преко кога се обављају све трансакције из примљених буџетских средстава.

Члан 8.

Национални савети су дужни да додељена средства за финансирање сталних трошкова користе наменски, у складу са законом и овом одлуком.

Члан 9.

Ова одлука ступа на снагу и примењује се осмог дана од дана објављивања у „Службеном листу општине Житиште“.

Члан 10.

Одлуку објавити у „Службеном листу општине Житиште“.

Република Србија

Аутономна Покрајина Војводина

Општина Житиште

Скупштина општине Житиште

Број: Председница,

Дана: Ивана Петрић

Житиште

Образложење

Законом о националним саветима националних мањина регулисана је и обавеза финансирања националних савета и од стране локалних самоуправа, на чијој територији живе и националне мањине. Пошто у Општини Житиште живи мађарска и румунска национална мањина,који имају и своје националне савете, Општина Житиште такође има обавезу финансирања Мађарског Националног Савета као и Румунског Националног Савета у складу са средствима у буџету општине. У овој Одлуци утврђени су и критеријуми за расподелу средстава између националних савета на основу званичних статистичких података о броју националних мањина као и коришћење средстава.